Dipesalema 20 | Baebele ya mo Internet | Thanolo ya Lefatshe le Lesha
Go mokaedi. Pina ya ga Dafide. 20 E kete Jehofa a ka go araba mo letsatsing la matshwenyego.+E kete leina la Modimo wa ga Jakobe le ka go sireletsa.+ 2 E kete a ka romela thuso ya gago a le mo lefelong le le boitshepo,+Mme a go tshegetse a le mo Siona.+ 3 E kete a ka gakologelwa ditshupelo tsa gago tsotlhe tsa mpho,+Mme e kete a ka amogela tshupelo ya gago e e fisiwang e le e e mafura.+ Seʹlah. 4 E kete a ka go naya go ya ka pelo ya gago,+Mme e kete a ka diragatsa boikaelelo jotlhe jwa gago.+ 5 Re tla goa ka boipelo ka ntlha ya poloko ya gago,+Mme re tla tsholetsa difolaga tsa rona mo leineng la Modimo wa rona.+E kete Jehofa a ka diragatsa ditopo tsotlhe tsa gago.+ 6 Jaanong ke a itse gore ruri Jehofa o boloka motlodiwa+ wa gagwe.O mo araba a le kwa magodimong a gagwe a a boitshepo+Ka ditiro tse di maatla tse di bolokang tsa seatla sa gagwe sa moja.+ 7 Ba bangwe ba umaka dikara mme ba bangwe ba umaka dipitse,+Mme fa e le rona, re tla umaka leina la ga Jehofa Modimo wa rona.+ 8 Bone bao ba robegile e bile ba ole;+Mme fa e le rona, re eme, gore re tle re tsosolosiwe.+ 9 Tlhe Jehofa, a ko o boloke kgosi!+O tla re araba mo letsatsing le re bitsang ka lone.+